སྔར་ལས་ལྷག་པའི་སྒོ་ནས་རི་དྭགས་དགོ་བར་སྲུང་སྐྱོབ་བཟང་བོ་བྱེད་ཆེད།མཚོ་བྱང་བོད་རིགས་རང་སྐྱོང་ཁུལ་རྐང་ཚ་རྫོང་ནགས་ལས་སྤྱི་བདེ་ཅུའུ་ཡིས་ཧུར་བརྩོན་ཆེན་པོས་སྲུང་སྐྱོབ་ས་ཁུལ་དུ་གཏོགས་པའི་སྡེ་བ་དང་འབྲེལ་འདྲིས་བྱེད་པ་དང་གྲོས་མོལ་བྱས་ནས།སྲུང་སྐྱོབ་ཆིངས་ཡིག་འཇོག་པ་དང་།སྲུང་སྐྱོབ་འགན་འཁྲི་གཏན་འཁེལ་བྱེད་པ་བཅས་བྱས་ནས་མི་བརྒྱད་ཀྱིས་གྲུབ་པའི་སྐོར་ཞིབ་ཚན་ཆུང་ཞིག་བཙུགས་པར་མ་ཟད།ཁོ་ཚོར་པར་ལེན་འཕྲུལ་དང་རྒྱང་མཐོང་།སྐོར་ཞིབ་ལྭ་བ་དང་ཟིན་འགོད་སྤྱོད་ཆས་བཅས་བཀོད་སྒྲིག་བྱས་པར་མ་ཟད།ཆེད་མཁས་པ་གདན་འདྲེན་བྱས་པ་བརྒྱུད་ནས་གཅིག་བསྡུས་ཀྱིས་སློབ་ཁྲིད་བྱེད་པ་དང་ཕྱི་རོལ་ནས་ལྟ་ཞིབ་བྱེད་པའི་བྱེད་ཐབས་བཅས་ལ་སྦྱོང་བརྡར་བྱེད་དུ་བཅུག་སྟེ།སྐོར་ཞིབ་རུ་ཁག་གི་རུ་མི་རྣམས་ལ་སྐོར་ཞིབ་བརྟག་དཔྱད་ཀྱི་ནུས་རྩལ་ཐད་ནས་གསོ་སྦྱོང་བྱས།དེ་ལྟ་བུའི་དམངས་ཡོངས་ཞུགས་པའི་མཉམ་བདག་གྱི་རྣམ་པ་དེ་རི་དྭགས་དགོ་བར་སྲུང་སྐྱོབ་བྱེད་པའི་ཆེས་ལེགས་པའི་བྱེད་ཐབས་སུ་གྱུར་ཡོད་པ་རེད།